Fahrenheit

An Pan-grado Fahrenheit usa nga pan-grado hin temperatura nga nakabase han ginpoprosar han fisisita nga ni Daniel Gabriel Fahrenheit (1686–1736). Nagamit ini han degree Fahrenheit (simbolo: °F) komo yunit. Durudilain nga bersyon han orihinal niya ginlatag ini nga iskala an mabibilngan. An uruubos nga defining point, 0 °F, in gin-establisar komo an pagbagtik nga temperatura han solusyon han usa nga maarat nga tubig nga hinimo han igkasi pareho nga parte hin yelo, tubig ngan usa nga klase hin asin (ammonium chloride). Dugang pa nga katubtuban an na-establisar komo pagbagtik nga punto han tubig (32 °F), ngan an iya gi-uupayi nga pagbanabana han average nga temperatura han lawas han tawo 96 °F. Ini nga iskala ha pagkayana in agsob ginpapatungtong ha duha nga punto: an temperatura kun diin iton tubig nabagtik pa-yelo nga ginpatamak ha 32 °F, ngan han pagkaladkad han tubig nga ginpatamak magin 212 °F, mayda 180 °F nga pagkabulag, nga ginpatamak ha sea level ngan standard atmospheric pressure. 

An Fahrenheit in opisyal nga grado pan-temperatura ha Estados Unidos (lakip han iya mga teritoryo nga diri-naka incorporado), sugad liwat han iya freely associted states ha Katundan Pacifico (Palau, an Federated States of Micronesia ngan an Kapurupod-an Marshall), an Kapuropud-an Cayman ngan Liberia. An Antigua ngan Barbuda ngan lain pa nga mga isla in nagamit hin kaparehas nga serbisyo pan-meterorolohikal, sugad han Saint Kitts ngan Nevis, an Bahamas, ngan Belize, nagamit hin Fahrenheit ngan Celsius. Ngatanan nga iba pa nga mga nasod han kalibutan in opisyal nga nagamit han grado Celsius, nga gin-ngaranan ha Swediko nga astronomo nga hi Anders Celsius. Pipira nga Tabok-ha-Dagat nga teritoryo han Britaniko in nagamit la gihapon hin Fahrenheit kasgbong han Celsius nga naglalakip han British Virgin Islands, Montserrat, Anguilla, ngan Bermuda.